Fredag aften ved 18-tiden opstod der brand på lystfiskerfartøjet Albatros 1. Forsvarets Operative centralredningsstation sendte hurtigt mandskab ud til båden og fik med hjælp fra en passerende lystfiskerbåd evakueret 30 personer fra Albatros 1. De 30, der blev evakueret, er personer, der er taget på en af de fisketure Albatros 1 dagligt tilbyder. - Fartøjets besætning blev tilbage på båden, mens den blev slæbt ind til havnen, fortæller vagthavsleder ved Forsvarets Operationscenter På havnen i Hirtshals stod lægebiler klar til at tilse passagererne, men umiddelbart var der ikke nogen tilskadekomne. Der stod også udrykningskøretøjer klar til at efterslukke Albatros 1, hvis det skulle have været nødvendigt.

Referat:
Omkring klokken 18 fredag aften opstod der brand på Albatros 1, og 30 passagerer måtte evakueres.